**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL KLAIPĖDOS MIESTO SAVIVALDYBĖS TARYBOS 2017 m. liepos 27 d. sprendimO Nr. T2-187 „DĖL KULTŪROS BEI MENO PROJEKTŲ FINANSAVIMO KLAIPĖDOS MIESTO SAVIVALDYBĖS BIUDŽETO LĖŠOMIS TVARKOS NUSTATYMO“ PAKEITIMO**

1. **Projekto rengimą paskatinusios priežastys.**

Klaipėdos miesto savivaldybės tarybai liepos 27 d. sprendimu Nr. T2-187 „Dėl kultūros bei meno projektų finansavimo Klaipėdos miesto savivaldybės biudžeto lėšomis tvarkos nustatymo“ patvirtinus naują Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašą (toliau – tvarkos aprašas), bei Savivaldybės administracijai vadovaujantis naujuoju tvarkos aprašų paskelbus Kultūros bei meno projektų dalinio finansavimo konkursą, kultūros ir meno bendruomenė, kultūros įstaigos, Kultūros ir meno tarybos nariai bei savivaldybės administracija pastebėjo, jog tvarkos apraše yra koreguotinų, tikslintinų nuostatų, todėl Ugdymo ir kultūros departamento Kultūros skyrius parengė naują Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašo (toliau – tvarkos aprašas) redakciją.

Esminiai tvarkos aprašo naujos redakcijos pokyčiai:

* Siekiant užtikrinti galimybę savivaldybės biudžeto lėšomis finansuoti daugiau atskiroms kultūros ir meno sritimis pateiktų paraiškų, nustatoma maksimali suma – ne daugiau, kaip 20 000 eurų) galima skirti vienam srities projektui. (tvarkos aprašo 10 punktas);
* Siekiant užtikrinti griežtesnę Savivaldybės biudžeto lėšų panaudojimo kontrolę, aiškiau reglamentuota, bei patikslinta ataskaitų teikimo, tikrinimo bei tvirtinimo tvarka, aiškiau reglamentuotos sankcijos pareiškėjams laiku nepateikusiems ataskaitų, ne pagal paskirtį ar neteisėtai panaudojus savivaldybės biudžeto lėšas (tvarkos aprašo 4, 32.3;78; 79; 80; 82; 87; 88);
* Siekiant užtikrinti tolygesnį bei teisingesnį lėšų atskiroms sritims ir programoms paskirstymą koreguota kvotų nustatymo tvarka, įvesti kvotų nustatymo kriterijai (tvarkos aprašo 37 punktas);
* Aiškiau reglamentuota sutarčių su dalinį finansavimą gavusiųjų projektų organizatoriais sudarymo ir sutarčių vykdymo priežiūros tvarka (tvarkos aprašo V skyrius).
* Patikslinti bei aiškiau reglamentuoti programų projektų dalinio finansavimo paskirstymą, atsiskaitymą už gautas lėšas apibrėžiantys tvarkos aprašo punktai (tvarkos aprašo 12; 37; 83 punktai);
* Siekiant supaprastinti paraiškų ir ataskaitų teikimo Savivaldybės administracijai tvarką numatyta galimybė paraiškas ir ataskaitas teikti naudojantis E.Pristatymo sistema. (tvarkos aprašo 22,78 punktai).

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas vadovaujantis Lietuvos Respublikos Vietos savivaldos įstatymo 187 straipsnio 1 punktu bei atsižvelgiant į Kultūros ir meno tarybos pastabas (2018 m. birželio 18 d. Kultūros ir meno tarybos protokolas Nr. TAR1- 92)

**3. Kokių rezultatų laukiama.**

Klaipėdos miesto savivaldybės tarybai pritarus šiam sprendimo projektui bus aiškiau reglamentuota, kvotų sritims ir programoms nustatymo, kultūros ir meno projektų dalinio finansavimo ataskaitų teikimo, sutarčių sudarymo tvarka, nustatyta maksimali srities projekto dalinio finansavimo riba.

**4. Sprendimo projekto rengimo metu gauti specialistų vertinimai.**

Tvarkos aprašo nauja redakcija parengta remiantis Kultūros ir meno tarybos rekomendacijomis (2018 m. birželio 18 d. Kultūros ir meno tarybos protokolas Nr. TAR1- 92).

**5. Išlaidų sąmatos, skaičiavimai, reikalingi pagrindimai ir paaiškinimai.**

Nepateikiama

**6.** **Lėšų poreikis sprendimo įgyvendinimui.**

Kultūros ir meno sričių ir programų projektams iš dalies finansuoti kasmet Klaipėdos miesto savivaldybės Kultūros plėtros programoje planuojami asignavimai.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Kultūros bei meno projektų finansavimo Klaipėdos miesto savivaldybės biudžeto lėšomis tvarkos aprašo naujos redakcijos lyginamasis variantas (11 lapų);
2. 2018 m. birželio 18 d. Kultūros ir meno tarybos protokolas Nr. TAR1- 92. (14 lapų);

Ugdymo ir kultūros departamento direktorė,

atliekanti Kultūros skyriaus vedėjos funkcijas Nijolė Laužikienė

Kristina Skiotytė – Radienė, tel. 39 61 73